Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: — a 6/1990. (IV. 12.) KöHÉM rendelet 5. számú melléklet II. rész szerint „7” vagy magasabb környezetvédelmi
Paragraph Index: 600

3. Szemrevételezéses ellenőrzés A mérés megkezdése előtt szemrevételezéssel ellenőrizni kell: 3.1. A légszűrő állapotát. 3.2. Kipufogórendszer (hiánytalan gyári állapotát, tömítettségét, sérülésmentességét). 3.3. A szerelés és speciális segédeszköz (pl. emelő) nélkül ellenőrizhető emissziócsökkentő rendszereket (kipufogógáz visszavezető, kipufogógáz kezelő, érzékelők, beavatkozók). Ellenőrizni kell továbbá a gépkocsi általános környezetszennyezési állapotát (motor vagy egyéb olajszivárgás, hűtőfolyadék vagy légkondicionáló szivárgása stb.). 3.4. A töltésszabályozó rudazat előírásszerű, könnyű működését, a teljes töltési helyzet elérését. 3.5. A MIL (Működési Hiba Jelző Lámpa) lámpa hiba jelzését, „világít” esetén a NEM FELEL MEG minősítéssel értékelni. A szemrevételezéses ellenőrzés eredménye: — MEGFELEL Ő, — NEM FEFEL MEG. „NEM FELEL MEG” eredmény esetén a gépkocsi felülvizsgálata tovább nem folytatható.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes